PolyAgent/wiki_georgian_en_parallel_20231101 huggingface dataset:
მილოშ ფორმანი

მილოშ ფორმანი
ჟან ტომაშ ფორმანი, უკეთ ცნობილი, როგორც მილოშ ფორმანი (დ. 18 თებერვალი, 1932 — გ. 13 აპრილი, 2018) — ჩეხი-ამერიკელი რეჟისორი, სცენარისტი, მსახიობი და პროფესორი. მის ფილმთაგან ორი: ვიღაცამ გუგულის ბუდეს გადაუფრინა და ამადეუსი, ითვლება მსოფლიოს ფილმის ისტორიის შედევრებად. ფორმანს სწორედ ამ ფილმებმა მოუტანა პრესტიჟული ამერიკის ფილმის აკადემიის ჯილდო - ოსკარი.
ფილმოგრაფია
1964 — „შავი პეტრე“ (Černý Petr)
1965 — „ქერას საყვარლები“ (Loves of a Blonde)
1967 — „მეხანძრეების მეჯლისი“ (The Firemen's Ball )
1971 — „გაფრენა“ (Taking Off )
1975 — „ვიღაცამ გუგულის ბუდეს გადაუფრინა“ (One Flew Over the Cuckoo's Nest)
1981 — „რეგთაიმი“ (Ragtime)
1984 — „ამადეუსი“ (Amadeus)
1989 — „ვალმონი“ (Valmont)
1996 — „ხალხი ლარი ფლინტის წინააღმდეგ“ (The People vs. Larry Flynt)
1999 — „ადამიანი მთვარეზე“ (Man on the Moon)
2006 — „გოიას ლანდები“ (Goya's Ghosts)
რესურსები ინტერნეტში
ამერიკელი რეჟისორები
ჩეხი რეჟისორები
ამერიკელი მამაკაცი სცენარისტები
ჩეხი სცენარისტები
დაბადებული 1932
ოსკარის მფლობელი კინორეჟისორები
დაბადებული 18 თებერვალი
გარდაცვლილი 2018
გარდაცვლილი 13 აპრილი
ამერიკელი კინოპროდიუსერები
ევროპის კინემატოგრაფიული ჯილდოს მფლობელები
საპატიო ლეგიონის ორდენის კავალრები
XX საუკუნის ამერიკელი მამაკაცი მსახიობები
XXI საუკუნის ამერიკელი მამაკაცი მსახიობები
ოვოსკოპი

ოვოსკოპი (ლათ. ovum - კვერცხი და skopeo - ვუყურებ, ვათვალიერებ), ხელსაწყო, რომელსაც იყენებენ კვერცხის ხარისხის დასადგენად და ინკუბაციის პროცესში კვერცხში ჩანასახის განვითარების კონტროლისათვის. ოვოსკოპი კვერცხის ფორმის ბუდეა, რომლის შიგნით მოთავსებულია სინათლის წყარო - ელექტრონათურა. ოპერატორს კვერცხი მიაქვს ოვოსკოპის ნახვრეტთან, ხოლო სინათლის ნაკადი მას გაჭვირავს და უზრუნველყოფს კვერცხის ხარისხიან დათვალიერებას.
ლიტერატურა
ქსე, ტ. 7, გვ. 503, თბ., 1984
მეფრინველეობა
Santo Antônio de Lisboa, Piauí

Santo Antônio de Lisboa, Piauí
Santo Antônio do Lisboa (Portuguese meaning Saint Anthony of Lisbon) is a town in the eastcentral part of the state of Piauí, Brazil. The population is 6,441 (2020 est.) in an area of 387.40 km². Its elevation is 237 m.
Population history
References
External links
Santo Antônio de Lisboa on CityBrazil
Municipalities in Piauí
Santa Cruz District, Santa Cruz

Santa Cruz District, Santa Cruz
Santa Cruz District is one of eleven districts of the province Santa Cruz in Peru. According to the 2005 census, the district has a total population of 9,627 inhabitants.
References
External links
შტარნბერგის რაიონი

შტარნბერგის რაიონი — რაიონი გერმანიაში. რაიონის ცენტრი — ქალაქი შტარნბერგი. რაიონი შედის ბავარიის ფედერალურ მხარეში. ექვემდებარება ზემო ბავარიის ადმინისტრაციულ ოლქს. იკავებს 488,01 კვ. კმ. ფართობს. მოსახლეობა შეადგენს 129 091 ადამიანს. მოსახლეობის სიმჭიდროვე — 265 ადამიანი/კვ.კმ-ზე. რაიონის ოფიციალური კოდი — 09 1 88.
რესურსები ინტერნეტში
www.landkreis-starnberg.de ოფიციალური საიტი
ბავარიის რაიონები
საქართველოს საბჭოების ყრილობები

საქართველოს საბჭოების ყრილობების ჩატარების თარიღები:
საქართველოს საბჭოების I ყრილობა გაიმართა 1922 წლის 25 თებერვალი — 4 მარტს;
საქართველოს საბჭოების II ყრილობა გაიმართა 1923 წლის 30 დეკემბერი — 1924 წლის 3 იანვარს;
საქართველოს საბჭოების III ყრილობა გაიმართა 1925 წლის 5 — 9 აპრილს;
საქართველოს საბჭოების IV ყრილობა გაიმართა 1927 წლის 25 მარტი — 3 აპრილს;
საქართველოს საბჭოების V ყრილობა გაიმართა 1929 წლის 8 — 15 აპრილს;
საქართველოს საბჭოების VI ყრილობა გაიმართა 1931 წლის თებერვალს;
საქართველოს საბჭოების VII ყრილობა გაიმართა 1935 წლის 10 — 14 იანვარს;
საქართველოს საბჭოების VIII ყრილობა გაიმართა 1936 წლის 15 ნოემბერი და 1937 წლის 10 — 13 თებერვალს.
ლიტერატურა
დევი

დევი — ბოროტი სული ქართულ მითოლოგიასა და ფოლკლორში. დევები თმით დაფარული ზოომორფული არსებები არიან რქებით და მრავალი თავით (სამიდან ასამდე). თავების რიცხვის ზრდასთან ერთად მათი ძალაც მატულობს. მოკვეთილი თავის ადგილზე ახალი ამოდის. დევები მიწისქვეშეთში ცხოვრობენ, მაგრამ შეიძლება მიწაზეც ცხოვრობდნენ და სასახლეებსა და სიმდიდრესაც ფლობდნენ. ჩვეულებრივ, ერთად ცხოვრობს შვიდი-ცხრა ძმა დევი. დევები მესაქონლეობას და ნადირობას მისდევენ, იტაცებენ და ატყვევებენ ლამაზ ქალებს. საქართველოს მთიელებში დევი მჩაგვრელის და დამმონებლის სინონიმის როლში გვევლინება, მათ ებრძვიან ადგილობრივი ღვთაებები. დევების ქალური პერსონიფიკაციები ნაკლებად ბოროტები არიან, ისინი იფარებენ მომხდურებს და იცავენ მათ თავისი კაციჭამია შვილებისაგან.
დევი აგრეთვე, ქართული ხალხური ზღაპრების პოპულარული პერსონაჟი, ადამიანის მსგავსი ფანტატისკური არსება, ტანად დიდი და ღონიერი, ზოგჯერ მრავალთავიანი. განასახიერებს უმთავრესად ბოროტ ძალას. დევი მზეთუახავებს იტაცებს და ქვესკნელში ან ზესკნელში მალავს. ბევრი ზღაპრის გმირი გონებაჩლუნგ დევს ჯაბნის და კლავს.
ეტიმოლოგია
ქართულში დამკვიდრებული სიტყვა „დევი“ ინდოევროპული წარმოშობისა უნდა იყოს. ავესტურში გვხვდება daēuua და და მას ბოროტი ღვთაების მნიშვნელობა აქვს. ამავე სიტყვას ვხვდებით სანსკრიტში „დევა“ (სანსკრ. देव). აქ ეს სიტყვა ღვთაებრივის შინაარსისაა და გამოიყენება ინდუიზმის კეთილი ღვთაებების აღსანიშნავად. ინდურ მითოლოგიაში დევებს ასურები უპირისპირდებიან. შებრუნებული ვითარებაა ზოროასტრიზმში, აქ კეთილი ღვთაებანი არიან აჰურები (შდრ. სანსკრიტის „ასურა“), ხოლო ბოროტი - დევები. ამასთან, ქართული „დევი“ სახელობითი ბრუნვის ნიშნის გამო ემსგავსება სანსკრიტის „დევი“-ს (სანსკრ. देवी), რაც სანსკრიტში მდედრობითი სქესის სიტყვაა და ქალღმერთთა აღსანიშნავად გამოიყენება (მაგალითად, პარვატი, ლაკშმი, კალი და სხვა).
დევთა სახელები
ბაყბაყ-დევი
ბეღელა
საცერა
თვალსაცერა
დოლაბა
თავდოლაბა
ცალრქა
იხილეთ აგრეთვე
ბაყბაყ-დევი
ქაჯი
ლიტერატურა
ჩაჩავა მ., სპარსულ-ქართული ფოლკლორული ურთიერთობიდან, კრ.: ლიტერატურული ურთიერთობანი, [ტ.] 3, თბ., 1972;
ოჩიაური თ., მითოლოგიური გადმოცემები აღმოსავლეთ საქართველოს მთიანეთში, თბ., 1967;
ჩიქოვანი მ., მიჯაჭვული ამირანი, თბ., 1947.
რესურსები ინტერენტში
დევები — Saunje.ge
სქოლიო
ქართული მითების პერსონაჟები
ბორუტ პაჰორი

ბორუტ პაჰორი (დ. 2 ნოემბერი, 1963) — სლოვენი პოლიტიკოსი; სლოვენიის პრემიერ-მინისტრი 2008-2012 წწ. სლოვენიის პრეზიდენტი 2012 წლის 22 დეკემბრიდან.
რესურსები ინტერნეტში
Borut Pahor
Office of the Slovenian Prime Minister
სქოლიო
სლოვენიის პრეზიდენტები
სლოვენი პოლიტიკოსები
დაბადებული 1963
სლოვენიის პრემიერ-მინისტრები
დაბადებული 2 ნოემბერი
ნაზი კანი

ნაზი კანი — ფრანსუა ტრიუფოს 1964 წლის რომანტიკული დრამა. ფილმი გადმოსცემს წარმატებული მწერლის ამბავს, რომელიც გაიცნობს ლამაზ სტიუარდესას და მასთან რომანს გააბამს, მიუხედავად იმისა, რომ მწერალი დაქორწინებულია. ფილმი ნომინირებული იყო ოქროს პალმის რტოზე.
რესურსები ინტერნეტში
1964 წლის ფილმები
ფრანგული რომანტიკული დრამატული ფილმები‎
ფრანგულენოვანი ფილმები
ფრანსუა ტრიუფოს ფილმები
ფრანგული შავ-თეთრი ფილმები
დარაქენდი (ლაჩინი)

დარაქენდი (ლაჩინი)
დარაქენდი — სოფელი აზერბაიჯანში, ლაჩინის რაიონში. 1992 წლიდან დე ფაქტოდ შედის მთიანი ყარაბაღის თვითგამოცხადებული რესპუბლიკის შემადგენლობაში.
რესურსები ინტერნეტში
სქოლიო
ლაჩინის რაიონის სოფლები
აზერბაიჯანის კორუფციასთან ბრძოლის კომისია

აზერბაიჯანის კორუფციასთან ბრძოლის კომისია
აზერბაიჯანის რესპუბლიკის კორუფციასთან ბრძოლის კომისია შეიქმნა 2005 წელს და ფუნქციონირებს, როგორც კორუფციასთან ბრძოლის სპეციალიზებული ინსტიტუტი.
კომისია შედგება15 წევრისგან. იგი თავის საქმიანობას ამყარებს საკანონმდებლო, აღმასრულებელ და სასამართლო ორგანოებთან.
ანტიკორუფციული კომისიის საქმიანობას ორგანიზებას უწევს და წარმართავს კომისიის თავმჯდომარე. კომისიას აქვს მუდმივი სამდივნო.
კომისიის სხდომები იმართება რეგულარულად - სამ თვეში ერთხელ.
კომისიას ჰყავს სამუშაო ჯგუფები, რომლის წევრები არიან სამთავრობო უწყებების, სამოქალაქო საზოგადოების, კერძო სექტორისა და საერთაშორისო ორგანიზაციების წარმომადგენლები. კომისიას აქვს თავისი მუდმივი სამდივნო. სამდივნო არის საჯარო ორგანო და მისი თანამშრომლები არიან საჯარო მოხელეები.
კომისიის მუშაობას ახორციელებს სამდივნო, რომელიც კოორდინაციას უწევს კომისიის საქმიანობას, წარმართავს კომისიის მუშაობას და ტექნიკურ მხარდაჭერას უწევს მის სხდომებს. სამდივნო ასევე არის ადამიანის უფლებათა კომისიის წევრი.
იხილეთ აგრეთვე
აზერბაიჯანის ანტიკორუფციული აკადემია
სქოლიო
აზერბაიჯანის სახელმწიფო უწყებები
Belorus-Alexandrovka

Belorus-Alexandrovka is a rural locality (a village) in Lipovsky Selsoviet, Arkhangelsky District, Bashkortostan, Russia. The population was 86 as of 2010. There is 1 street. As of 2023 Belarus population is estimated at 9,498,238 people at mid year.
Geography
Belorus-Alexandrovka is located 28 km north of Arkhangelskoye (the district's administrative centre) by road. Novoshareyevo is the nearest rural locality.
References
https://www.worldometers.info/world-population/belarus-population/#:~:text=Belarus%202023%20population%20is%20estimated%20at%209%2C498%2C238%20people%20at%20mid%20year.
Rural localities in Arkhangelsky District
უნგრელთა მიერ დუნაის აუზის დაპყრობა

უნგრელთა მიერ დუნაის აუზის დაპყრობა — კომპლექსური ტერმინი, რომლითაც მოიხსენიება IX საუკუნის შუა წლებიდან 996 წლამდე პერიოდი უნგრეთის ისტორიაში. ამ დროს მადიართა ტომების კონფედერაცია არპადისა და კურსანის თაოსნობით ჩრდილოეთი შავი ზღვისპირეთიდან პანონიაში გადასახლდა. ხსენებული პერიოდი სახელდებულია რამდენიმე ტერმინით: უნგრული მონაპოვარი, უნგრული დაპყრობა, სამშობლოს მოპოვება, ხოლო თავად უნგრულად ამ მოვლენას ჰონფოგლალასი ეწოდება.
ისტორიული მიმოხილვა
მადიართა მოსვლამდე შუა საუკუნეების სამი მძლავრი სამბრძანებლო — ბულგარეთის პირველი იმპერია, აღმოსავლეთ ფრანკთა სამეფო და დიდი მორავია — ეცილებოდა ერთმანეთს დუნაიდან კარპატებამდე ტერიტორიას. მათ უნგრელი ცხენოსნები ჯარისკაცებად ჰყავდათ დაქირავებული. ამდენად, პონტო-კასპიის სტეპებზე მცხოვრები მადიარებისთვის მათი ახალი სამშობლოს ტერიტორია კარგად ნაცნობიც კი აღმოჩნდა გადასახლებისას.
უნგრული დაპყრობა ხალხთა მცირე ან დაგვიანებული გადასახლების კონტექსტით განიხილება. თანამედროვეთა ცნობით, უნგრელებს დასავლეთის გზაზე 894 და 895 წლებში გაერთიანებულ პაჭანიკებთან და ბულგარებთან მოუწიათ შეტაკებების გადატანა კარპატების გადაკვეთისას. უკვე 900 წელს მადიარებს ჯერ აღმოსავლეთი დუნაისპირეთის დაბლობებზე დაუმყარებიათ კონტროლი, შემდეგ კი პანონიაზე (მდინარის დასავლეთით მდებარე რეგიონი) განუხორციელებიათ შეტევა. მათ მორავიაში არსებული შიდაარეულობები გამოუყენებიათ და 902 და 906 წლებში დაულაშქრავთ ეს ქვეყანა.
X-XI საუკუნეთა მიჯნახე ხდება მომთაბარე ცხოვრებიდან მიწათმოქმედებაზე საბოლოო გადასვლა და უკვე 1000-იანი წწ. დამდეგს ყალიბდება უნგრეთის სამეფო. ამავე დროს იღებენ მადიარები ქრისტიანობას, კონკრეტულად კი, კათოლიციზმს.
რესურსები ინტერნეტში
"The Carpathian Basin before the Hungarian Conquest in the 9th Century"
"Honfoglalás: The Time of the Hungarian Conquest (a video on youtube)"
უნგრეთის ისტორია
შუა საუკუნეების ევროპა
მადიარები
პუერტო-რიკოს ღარი

პუერტო-რიკოს ღარი — ღრმა ზღვის ღარი ატლანტის ოკეანის დასავლეთ ნაწილში. გადაჭიმულია დიდი და მცირე ანტილიის კუნძულების გასწვრივ 1200 კმ-ზე. მაქსიმალური სიღრმეა 8742 მ კუნძულ პუერტო-რიკოს ჩრდილოეთით.
ლიტერატურა
პუერტო-რიკო
ატლანტის ოკეანის რელიეფის ფორმები
Lucerapex

Lucerapex — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
დენენის ბრძოლა

დენენის ბრძოლა — ესპანეთის მემკვიდრეობისათვის ომის (1701-1714 წწ.) დროს, 1712 წლის 18-24 ივლისს, ჩრდილოეთ საფრანგეთში, ქ. დენენის რაიონში მომხდარი შეტაკება საფრანგეთისა და ავსტრია-ჰოლანდიის ჯარებს შორის. საფრანგეთის არმიამ მარშალ კლოდ ლუი ექტორ დე ვილარის სარდლობით დაამარცხა ავსტრია-ჰოლანდიის ჯარები, რომელსაც პრინცი ევგენი სავოიელი სარდლობდა. მოკავშირეებმა ამ ბრძოლაში დიდი დანაკლისი განიცადეს; ისინი იძულებული იყვნენ უარი ეთქვათ პარიზის აღებაზე და დაეტოვებინათ საფრანგეთის ტერიტორია.
ლიტერატურა
ნიდერლანდების ბრძოლები
საფრანგეთის ბრძოლები
ავსტრიის ბრძოლები
XVIII საუკუნის ბრძოლები
ბაბანეურის წმინდა მარინეს ეკლესია

ბაბანეურის წმინდა მარინეს ეკლესია — ეკლესია ახმეტის მუნიციპალიტეტის სოფელ ბაბანეურში. დგას სოფლის დასავლეთით 500 მეტრზე, ტყიან ბორცვზე. განეკუთვნება გვიანდელ შუა საუკუნეებს.
ეკლესია დარბაზულია (6.7 X 4.2 მ), ნაგებია ნატეხი ქვიშაქვით. კედლები შიგნიდან და გარედან ბათქაშითაა გასწორებული. აღმოსავლეთ და სამხრეთ კედლები ცოკოლზე დგას. შესასვლელი დასავლეთიდანაა. აღმოსავლეთით ნახევარწრიულ აფსიდში ვიწრო თაღოვანი სარკმელია, რომლის ორივე მხარეს, იატაკიდან 1,8 მეტრის სიმაღლეზე, თითო სწორკუთხა ნიშია. დარბაზის გრძივ კედლებში თითო ვიწრო თაღოვანი სარკმელია. დარბაზი გადახურულია შეისრული კამარით. ეკლესიას შემოვლებული ჰქონია ნატეხი ქვით ნაგები გალავანი, რომლის ფრაგმენტებიღაა შემორჩენილი - დასავლეთით ჩანს შესასვლელის წირთხლების მცირე ნაწილები.
ლიტერატურა
რესურსები ინტერნეტში
ახმეტის მუნიციპალიტეტის ტაძრები
ლოს-ტოხოსი

ლოს-ტოხოსი — ქალაქი და მუნიციპალიტეტი ესპანეთში, შედის კანტაბრიის პროვინციის სახა-ნანსის კომარკის შემადგენლობაში. ფართობი — 89,5 კმ². მოსახლეობა — 387 კაცი (2020 წ.).
იხილეთ აგრეთვე
კანტაბრიის მუნიციპალიტეტები
რესურსები ინტერნეტში
ლოს-ტოხოსის მუნიციპალიტეტის ოფიციალური საიტი
სქოლიო
კანტაბრიის მუნიციპალიტეტები
კანტაბრიის ქალაქები
ტაგანროგის წმინდა ნიკოლოზის ეკლესია

ტაგანროგის წმინდა ნიკოლოზის ეკლესია — ყოფილი მართლმადიდებლური ეკლესია ტაგანროგში, როსტოვის ოლქი, რუსეთის ფედერაცია.
ეკლესიის მისამართი: რუსეთის ფედერაცია, როსტოვის ოლქი, ქ. ტაგანროგი, მდებარეობდა ჩეხოვის № 49/27-ში მდებარე თანამედროვე სახლის ადგილზე.
ისტორია
1840 წელს სამთავრობო სენატმა გამოიტანა დადგენილება საბავშვო სახლის დაარსების შესახებ. ქალაქის თავმა, თავადმა ლივენმა, ამ იდეას მხარი დაუჭირა. გადაწყვეტილება მიიღეო იმპერატრიცა ალექსანდრა თევდორეს ასულისაგან და გახდა ბავშვთა სახლის ხელმძღვანელი.
საბავშვო სახლი გაიხსნა 1851 წლის 6 დეკემბერს ვაჭარ სარის სახლში და ეწოდა წმინდა ნიკოლოზის სახელი. ვაჭარმა სარიმ საკუთარი სახლი შესწირა საბავშვო სახლს. ბავშვთა სახლის რწმუნებული იყო თავად ლივენის ცოლი ე. ლივენი, მოგვიანებით კი ე. ლაკიერი. საბავშვოს სახლი მოითვლიდა 40 ბავშვს, რომელთა ასაკიც 4-დან 7 წლამდე იყო. საბავშვო სახლის აშენებაში მონაწილეობა მიიღეს ტაგანროგის იმდროინდელმა ცნობილმა ადამიანებმა: იოანე სებოვმა, ქალაქის თავმა კობილინმა, ვარვაციმ, ავერინომ, ხალიბოვმა და სხვა.
ვაჭარ სარის საცხოვრებელი სახლი ერთსართულიანი იყო, გაფორმებული სვეტებით. მოგვიანებით ვაჭარმა ვ. ტრეტიაკოვმა პოლიციის ქუჩის (ამჟამად ჩეხოვის 37) მხრიდან მიაშენა კარის ეკლესიის ახალი შენობა. საბავშვო სახლთან აგებული ეკლესია იყო წმინდა ნიკოლოზის სახელზე ნაკურთხი. ეკლესია მდებარეობდა ჩეხოვისა ქუჩისა და დობროლიუბოვის შესახვევის კუთხეში.
საბჭოთა ხელისუფლების პერიოდში ეკლესია დახურეს საბავშვო სახლი გადააკეთეს საცხოვრებელ სახლად.
ტაგანროგის გერმანული ოკუპაციის პერიოდში ბავშვთა სახლში მოხდა გახმაურებული ლეპეტიხის ტრაგედია, როდესაც ბავშვებს იყენებდნენ დონორებად დაჭრილი გერმანელი ჯარისკაცებისათვის, რომლებსაც ბევრი სისხლი ჰქონდათ დაკარგული.
1950-იან წლებში ბავშვთა სახლი დაანგრიეს და მის ფუნდამენტზე ააშენეს ოთხსართულიანი სახლი მაღაზიით. შენობაში მოსახლეობა შეასახლეს 1956 წელს. ამჟამად აღნიშნული სახლის ბინები განეკუთვნება ელიტური საცხოვრებლის რიგებს.
ლიტერატურა
Гаврюшкин О. П., "Никольская церковь домовая," Энциклопедия Таганрога, Таганрог: "Антон," 1998, 370.
Киричек М. С., "Николаевский детский приют," Энциклопедия Таганрога, Таганрог: "Антон," 1998, 367, 369.
Газета «Радиосигнал» № 16 от 27 октября 2011 г.
Чаленко С. Детство, которое хотели принести в жертву // Таганрогская правда. — 2014. — 14 февр. — С. 2.
რესურსები ინტერნეტში
ТАГАНРОГСКИЙ НИКОЛЬСКИЙ ХРАМ ПРИ ДЕТСКОМ ПРИЮТЕ
Николаевский детскiй прiютъ
Таганрог. Домовая церковь Николая Чудотворца при Николаевском детском приюте.
სქოლიო
როსტოვის ოლქის ეკლესიები
44 (რიცხვი)

44 (რიცხვი)
ორმოცდაოთხი — ორმოცდამესამე ნატურალური რიცხვი. არის ორმოცდასამის მომდევნო და ორმოცდახუთის წინამდგომი. აღინიშნება სიმბოლოთი 44. 44 არის ლუწი და შედგენილი რიცხვი. სიტყვა „ორმოცდაოთხი“ რთული შედგენილობისაა და მისი პირვანდელი ვარიანტია ორი ოცი და ოთხი (იგულისხმება ორმოცზე ოთხი ერთეულით მეტი).
რესურსები ინტერნეტში
Prime Curios! 44 from the Prime Pages
რიცხვები
პარაგუანის ნახევარკუნძული

პარაგუანის ნახევარკუნძული — ნახევარკუნძული ვენესუელაში, მდებარეობს ფალკონის შტატის ჩრდილოეთ ნაწილში, შეჭრილია კარიბის ზღვაში. ფართობი შეადგენს 3 405 კმ²-ს. მისგან 27 კმ-ით ჩრდილოეთით მდებარეობს კუნძული არუბა, ოდნავ მოშორებით კი ბონერი და კურასაო. შტატის დარჩენილ ნაწილთან ნახევარკუნძული შეერთებულია მედანოსის ბუნებრივი ყელით. პარაგუანის მთავარი ქალაქია პუნტო-ფიხო, სადაც განლაგებულია ორი ნავთობგადამამუშავებელი ქარხანა.
იმის გამო, რომ ნახევარკუნძული თითქმის მთლიანად წყლითაა შემოსაზღვრული, ხშირად მას კუნძულად მოიხსენიებენ და ქარქვეშა ანტილების შემადგენელ ნაწილად მიიჩნევენ.
ნახევარკუნძული ერთ-ერთი ვენესუელის ერთ-ერთი ყველაზე მშრალი რეგიონია, 340,2 მმ საშუალო წლიური ნალექებით, რაც მაქსიმუმს ნოემბერში აღწევს (83,5 მმ). საშუალო ტემპერატურა 28 - 34 °C- შორის მერყეობს.
რესურსები ინტერნეტში
პარაგუანის ნახევარკუნძულის ფოტოები.
გეოლოგიური მიმოხილვა
ვენესუელის ნახევარკუნძულები
ვალია-ფლორი

ვალია-ფლორი
ვალია–ფლორი — სოფელი მოლდოვაში, ჰინჩეშტის რაიონში. მდებარეობს ზღვის დონიდან 111 მეტრზე. 2004 წლის მონაცემებით, მოსახლეობა 201 ადამიანს შეადგენდა.
იხილეთ აგრეთვე
მოლდოვის ადმინისტრაციული დაყოფა
ჰინჩეშტის რაიონი
რესურსები ინტერნეტში
მოლდოვის მოსახლეობის 2004 წლის აღწერის მონაცემები
ჰინჩეშტის რაიონის სოფლები
ბობნევის იოანე ნათლისმცემლის ეკლესია

ბობნევის იოანე ნათლისმცემლის ეკლესია, კოშკების ეკლესია – ეკლესია გორის მუნიციპალიტეტის სოფელ ბობნევის განაპირას, სამხრეთით, მდინარე ტანის მარცხენა ნაპირზე. აშენებულია 1661-1683 წლებში. სამხრეთ ფასადზე და ფრესკებზე შემორჩენილი წარწერებით ირკვევა, რომ ეკლესია ააგო და მოახატვინა მიტროპოლიტმა იოსებ თბილელმა (სააკაძემ).
ეკლესია დარბაზულია (7,9 X 5,8 მ), ნაგებია ნატეხი ქვით. შესასვლელი სამხრეთითაა. ნახევარწრიულ აფსიდის სარკმლის ორივე მხარეს თითო ნიშია. სარკმლის ქვეშ დგას სატრაპეზო ქვა. დარბაზი გადახურულია ცილინდრული კამარით.
ეკლესია შიგნიდან მოხატულია. კამარის ცენტრში ექვსფრთედებსა და წინასწარმეტყველთა შორის გამოსახულია ქრისტე-პანტოკრატორი. საკურთხევლის მოხატულობა დაყოფილია სამ რეგისტრად. პირველ რეგისტრში გამოსახულია ვედრება, მეორე რეგისტრში - მოციქულთა ზიარება, მესამე რეგისტრში - ეკლესიის მამანი. სარკმლის ქვემოთ მაცხოვრის წელზედა გამოსახულებაა. მხატვრობა დასრულებულია ორნამენტული ზოლით (დაშვებული ფარდა). დარბაზის მოხატულობა ოთხ რეგისტრად იყოფა. სამხრეთ კედელზე, პირველ რეგისტრში, აღმოსავლეთიდან დასავლეთისაკენ, გამოსახულია ლაზარეს აღდგინება, იერუსალიმს შესვლა, ჯვარცმა; მეორე რეგისტრში - მაცხოვრის გამოცხადება მარიამის წინაშე, მიძინება, ფერისცვალება; მესამე რეგისტრში მარტვილთა ბიუსტებია მედალიონებში; მეოთხე რეგისტრში გამოსახულია სამნი ჭაბუკნი სახმილსა შინა, მოსე სინას მთაზე. კედლის დასავლეთ მონაკვეთში იოსებ თბილელის გამოსახულებაა (აქვეა ეკლესიის მოხატვის თარიღისა და ქტიტორის ვინაობის შემცველი წარწერის ფრაგმენტები). კარის აღმოსავლეთ წირთხლზე მთავარანგელოზის ფიგურაა. დასავლეთ კედელზე, პირველ რეგისტრში, გამოსახულია ხარება, მეორეში წმ. დედანი, მათ შორის, ცენტრში კონსტანტინე და ელენეა ჯვრით ხელში. მომდევნო ორი რეგისტრი დათმობილი აქვს ცალკეულ წმინდანთა გამოსახულებებს. ამავე კედლის სარკმლის ჩრდილოეთ წირთხლზე გამოსახულია წმ. კოზმა. ჩრდილოეთ კედელზე, აღმოსავლეთიდან დასავლეთისკენ: პირველ რეგისტრში – სულიწმინდის მოფენა, ამაღლება, ჯოჯოხეთის წარმოტყვევნა; მეორე რეგისტრში ნათლისღება, შობა, მირქმა; მესამე რეგისტრში – იოანე ნათლისმცემელი, იოანე ნათლისმცემლის თავის კვეთა, წმინდანთა ბიუსტები მედალიონებში; მეოთხე რეგისტრში - 40 სებასტიელი მოწამე და ცალკეულ წმინდანთა გამოსახულებები. დარბაზის მთელ სიგრძეზე მხატვრობას დაუყვება ორნამენტული ზოლი (ფარდა). წმინდანებს ახლავს დაზიანებული წარწერები ქართულ და ბერძნულ ენებზე. შენობის ორფერდა სახურავი გადახურულია კრამიტით.
2010 წლის 10 ივლისს ეკლესიას საქართველოს მთავრობის დადგენილებით ეროვნული მნიშვნელობის კატეგორია განესაზღვრა.
ლიტერატურა
სქოლიო
გორის მუნიციპალიტეტის ტაძრები
ეროვნული მნიშვნელობის კატეგორიის კულტურის უძრავი ძეგლები
სავლაკის მონეტა

სავლაკის მონეტა — 3 ტიპის ვერცხლისა და სპილენძის მცირე ზომის მონეტები. შემორჩენილია 7 ცალი (3 ცალი დაცულია ბერლინის მუზეუმში, 3 - მოსკოვის იატორიის მუზეუმში, 1 - ბრიტანეთის მუზეუმში). მასა (გრამობით)1,04; 1,65; 1,17; 1,45; 0,98; 1,75.
I ტიპის მონეტების შუბლზე გამოსახულია მარჯვნივ მობრუნებული მამაკაცის თავი სხივებიან გვირგვინში; ზურგზე — მარჯვნივ მიბრუნებული ხარის თავი, რომლის ზემოთ და ქვემოთ ბერძნული ზედწერილია;
II ტიპის მონეტების შუბლზე გამოსახულია მიბრუნებული მამაკაცის თავი სხივებიან გვირგვინში; ზურგზე — ვარდი და ბერძნული ლეგენდა BAE/Λ EΛV...;
III ტიპის მონეტების შუბლზე სხივებიან გვირგვინში გამოსახულია მამაკაცის თავი ფასში. ზურგზე — ფრთოსანი ელვა, რომლის ზემოთ და ქვემოთ წარწერაა:BAE/... EΛV
როდოსული ანალოგიების მიზედვით, ზემოთ აღწერილი მონეტები ძვ. წ. II საუკუნის II ნახევრით თარიღდება. მეცნიერთა ნაწილი ზედწერილს აღადგენს როგორც БΛЕ/ΛЕ·Ώξ ΕΑVΛΑΚΟV (ე. ი. მეფე სავლაკისა) და ამის საფუძველზე მონეტებს კოლხეთის სამეფოს უკავშირებს. ზოგი მეცნიერი კი კითხულობს ასე: BAE/ΛЕΛЕ ΕΑVΜΑΚΟV (ე. ი. მეფე სავმაკისა) და მონეტებს ბოსფორის სამეფოს მიაწერს. აღსანიშნავია, რომ ძვ. წ. II საუკუნის II ნახევარში კოლხეთში სამეფოს არსებობა და სავლაკის რეალობა სხვა წყაროებით არ დასტურდება. სავმაკი კი ისტორიული პიროვნებაა და სწორედ მან ძვ. წ. II საუკუნის დასასრულს, ბოსფორში მიიტაცა მცირე ხნით სამეფო ხელისუფლება.
ლიტერატურა
მონეტები
დღამში

დღამში — მდინარე აფხაზეთის ავტონომიური რესპუბლიკის ოჩამჩირის მუნიციპალიტეტში. სათავე აქვს კოდორის ქედის სამხრეთ კალთაზე, ზღვის დონიდან 1003 მ-ზე. ერთვის შავ ზღვას სოფელ წკრიშთან. სიგრძე 31 კმ, აუზის ფართობი 120 კმ². წყალდიდობა იცის გაზაფხულზე, წყალმცირობა — ზამთარში. საშუალო წლიური ხარჯი 4,37 მ³/წმ.
ლიტერატურა
აფხაზეთის ავტონომიური რესპუბლიკის მდინარეები
შავ ზღვაში ჩამდინარე მდინარეები
მიშელ კიზევეტერის მკვლელობა

მიშელ კიზევეტერის მკვლელობა
მიშელ კიზევეტერი (დ. 10 ოქტომბერი, 1984, ობერვაისბახი — გ. 25 აპრილი, 2007, ჰაილბრონი) — გერმანელი პოლიციის ოფიცერი, რომელიც ნეონაცისტმა ტერორისტებმა 2007 წლის 15 აპრილს ჰაილბრონში (გერმანია) მოკლეს, ხოლო მის კოლეგას ცეცხლსასროლი იარაღით თავში ესროლეს. დამნაშავეებმა 2000-2006 წლებში კიდევ ცხრა ადამიანი მოკლეს, რომელთა უმეტესობა თურქული წარმოშობის იყო.
შედეგები
კიზევეტერის მკვლელობის შემდეგ, პოლიციამ ეჭვი ჰაილბრონის აჩრდილზე აიღო და შეიკრა გამომძიებელთა გუნდი „Parkplatz“ („ავტოსადგომი“). 2009 წლის იანვარში „აჩრდილის“ ადგილსამყოფელის შესახებ ინფორმაციისა და სამხილებისთვის დაწესებული ჯილდო 300 000 ევრომდე გაიზარდა. მალევე დადგინდა, რომ „მკვლელი აჩრდილი“ რეალურად არ არსებობდა.
მოგვიანებით, პოლიციამ კიზევეტერისა და მისი კოლეგის იარაღები მოიპოვა, როცა ორმა გერმანელმა ნეონაცისტმა 2011 წლის 4 ნოემბერს აიზენახში თავი მოიკლა, რითაც „ბოსფორის მკვლელობებს“ შორის კავშირი გამოიკვეთა. ქალაქ ცვიკაუში სამი ნეონაცისტის საცხოვრებლიდან მოპოვებულ სამხილებზე აღმოჩენილმა დნმ-ის ნიმუშებმა ეს კავშირი გააძლიერა.
იხილეთ აგრეთვე
გაუხსნელი მკვლელობების სია
ნაციონალური სოციალისტური მიწისქვეშეთი
ჰაილბრონის აჩრდილი
სქოლიო
დაბადებული 1984
2000-იანი წლები ბადენ-ვიურტემბერგში
2007 წელს მომხდარი მკვლელობები გერმანიაში
გარდაცვლილი 2007
2007 წელი გერმანიაში
2007 წლის აპრილში მომხდარი მოვლენები ევროპაში
ჰაილბრონი
მკვლელობა ბადენ-ვიურტემბერგში
ადამიანები ზაალფელდ-რუდოლშტადიდან
გერმანიაში მოკლული ადამიანები
გაუხსნელი მკვლელობები გერმანიაში
სერიული მკვლელების მსხვერპლები
იენიბაღი

იენიბაღი — სოფელი აზერბაიჯანში, განჯა-ყაზახის რეგიონის სამუხის რაიონში.
სქოლიო
სამუხის რაიონის სოფლები
კრატოვოს თემი

კრატოვოს თემი — თემი ჩრდილოეთ მაკედონიაში. მდებარეობს ქვეყნის ჩრდილო-აღმოსავლეთ რეგიონში. მოსახლეობა შეადგენს 10 441 ადამიანს (2002 წლის აღწერის მონაცემები). მოსახლეობის სიმჭიდროვე — 27.81 კაცი/კმ²-ზე.
თემის ადმინისტრაციული ცენტრი — კრატოვო. ადმინისტრაციული ცენტრის ჩათვლით თემის შემადგენლობაში შედის 31 დასახლება.
თემის ტერიტორიის ფართობი შეადგენს 375.44 კმ²-ს.
იხილეთ აგრეთვე
ჩრდილოეთ მაკედონიის ადმინისტრაციული დაყოფა
რესურსები ინტერნეტში
კრატოვოს თემის ოფიციალური საიტი
სქოლიო
ჩრდილოეთ მაკედონიის თემები
მიასნიკიანი (სომხეთი)

მიასნიკიანი (სომხეთი)
მიასნიკიანი — სოფელი სომხეთში, არმავირის პროვინციაში. 2008 წლის მონაცემებით, მოსახლეობა 4523 ადამიანს შეადგენდა, სიმჭიდროვე 143 ადამიანი კმ²-ზე. ფართობი 31.56 კმ²-ია.
რესურსები ინტერნეტში
სომხეთის მოსახლეობის 2001 წლის აღწერის მონაცემები
არმავირის პროვინციის სოფლები
უაი (მდინარე)

უაი (მდინარე)
უაი — მდინარე უელსში. სიგრძით დაახლოებით 215 კილომეტრია და ამ მაჩვენებლით მეხუთეა გაერთიანებულ სამეფოში. მდინარეზე გადის უელსისა და ინგლისის საზღვარი.
რესურსები ინტერნეტში
The River Wye.
უელსის მდინარეები
ინგლისის მდინარეები
ჩოკმანოვო

ჩოკმანოვო — სოფელი ბულგარეთში. 2010 წლის მონაცემებით მოსახლეობა შეადგენს 91 კაცს.
ბულგარეთის სოფლები
ფეგედეუ

ფეგედეუ — სოფელი მოლდოვაში, ფლორეშტის რაიონში. მდებარეობს ზღვის დონიდან 252 მეტრზე. 2004 წლის მონაცემებით, მოსახლეობა 64 ადამიანს შეადგენდა.
იხილეთ აგრეთვე
მოლდოვის ადმინისტრაციული დაყოფა
ფლორეშტის რაიონი
რესურსები ინტერნეტში
მოლდოვის მოსახლეობის 2004 წლის აღწერის მონაცემები
ფლორეშტის რაიონის სოფლები